তারেকের মন্ত্রিসভায় ১ হিন্দু, ১ বৌদ্ধ! আর কে কে থাকছেন? দেখুন তালিকা

ওয়েব ডেস্ক: দীর্ঘ ৩৫ বছর পর বাংলাদেশের (Bangladesh) মসনদে বসছেন কোনও পুরুষ প্রধানমন্ত্রী। আজ বিকেলেই শপথ নিলেন বিএনপি-র (BNP) চেয়ারম্যান তারেক রহমান (Tarique Rahman)। এদিন সকাল প্রায় ১১টা ১৫ মিনিটে অনুষ্ঠিত সংসদীয় দলের বৈঠকে সর্বসম্মতিক্রমে সংসদীয় দলের নেতা হিসেবে নির্বাচিত হন তারেক। তারপরেই সাংসদ হিসেবে এবং পরে প্রধানমন্ত্রী হিসেবে শপথ নিলেন খালেদা পুত্র।

পাশাপাশি এদিন তারেক রহমানের নেতৃত্বাধীন নতুন সরকারের মন্ত্রিসভার (Bangladesh Cabinet) সদস্যদের নামগুলিও প্রকাশ্যে এসেছে। প্রথোম আলো সূত্রে খবর, এই মন্ত্রিসভায় সংখ্যালঘু সম্প্রদায় থেকে দু’জন প্রতিনিধি রয়েছেন। হিন্দু সম্প্রদায়ের প্রতিনিধি হিসেবে রয়েছেন নিতাই রায় চৌধুরী এবঙ্গ চাকমা বৌদ্ধ নেতা দীপেন দেওয়ানও রয়েছেন বাংলাদেশের নয়া মন্ত্রিসভায়।

আরও পড়ুন: তারেকের শপথের আগেই স্বমূর্তি ধারণ করল জামাত

পাশাপাশি তারেক রহমানের মন্ত্রিসভার সদস্যদের তালিকায় রয়েছেন মির্জা ফখরুল ইসলাম আলমগির, আমির খসরু মাহমুদ চৌধুরী, সালাহউদ্দিন আহমেদ, ইকবাল হাসান মাহমুদ, হাফিজ উদ্দিন আহমেদ, মহম্মদ জাহিদ হোসেন, আবদুল আউয়াল মিন্টু, কাজি শাহ মোফাজ্জল হোসেন কায়কোবাদ, মিজানুর রহমান মিনু, খন্দকার আবদুল মুক্তাদির, আরিফুল হক চৌধুরী, জাহির উদ্দিন স্বপন, আফরোজা খানম রিতা, আসাদুল হাবিব দুলু, মহম্মদ আসাদুজ্জামান, জাকারিয়া তাহের, এহসানুল হক মিলন, মহম্মদ আমিন উর রশিদ এবং খলিলুর রহমান।